kardosdrur/scandi-wiki huggingface dataset:
Ove Unger Rosenkrantz Giedde

Ove Unger Rosenkrantz Giedde (17. november 1784 – 12. marts 1848 i Wandsbek) var en dansk officer og kammerherre.

Han var søn af Christof Frederik Ingenhaef Giedde (1754-1792) og Mette Kirstine Kragh (1764-1822), blev 1797 kostkadet, 1805 fændrik ved Kongens Regiment, 1806 sekondløjtnant, 1809 premierløjtnant, 1810 kammerjunker, 1814 stabskaptajn, 1825 kompagnichef, 1832 major, 1836 kammerherre, og 1841 Ridder af Dannebrog. 1842 blev Giedde afskediget med ventepenge. Han døde 1848 som sidste mand af adelsslægten Giedde.

1. gang ægtede Giedde 1817 Charlotte Amalie Pingel (20. december 1797 i Frederiksnagore - 9. februar 1818). 2. gang ægtede han 1822 Louise Augusta Pingel (19. november 1801 - 1. juli 1876).

Kilder 
Danmarks Adels Aarbog 1894.

Ove Unger Rosenkrantz
Kammerherrer fra Danmark
Officerer fra Danmark
Riddere af Dannebrog
Danskere i 1800-tallet
Tønne Bloch Glahn

Tønne Bloch Glahn (født 2. december 1788 i Riserup, Nørre Vedby, død 12. februar 1874 i København) var en dansk generalkrigskommissær, bror til Marcus Glahn og far til Henrik Glahn.

Han var søn af sognepræst H.C. Glahn, og blev i 1796 volontør i Artillerikorpset, i 1800 kadet, i 1802 stykjunker, i 1804 (med anciennitet fra 1802) sekondløjtnant i Artillerikorpset, i 1808 karakteriseret premierløjtnant og forsat til danske annekterede artilleribataljon, i 1810 virkelig premierløjtnant, fik 1813 reserveret kaptajns anciennitet, i 1814 forsat til Artillerikorpset som premierløjtnant med kaptajns karakter. I 1816 blev Glahn sat à la suite og ansat ved armékorpset i Frankrig, i 1819 indtrådte han i stabskaptajns nummer i Artillerikorpset, han blev i 1822 chef for 14. Artillerikompagni ved Holstenske Artilleribrigade, blev i 1831 karakteriseret major, i 1832 batteribrigade-kommandør. Han blev 10. juni 1841 Ridder af Dannebrog, i 1842 blev han forsat til 1. Artilleriregiment og fik i 1845 afsked som karakteriseret oberstløjtnant.

Glahn blev da lands- og søkrigskommissær i 1. jyske distrikt. I 1851 blev Glahn udskrivningschef i Vejle (8. udskrivningsdistrikt), i 1856 generalkrigskommisær, og han fik 12. august 1864 afsked fra Hæren.

Glahn ægtede 1. januar 1823 i Stenmagle Kirke Elisabeth "Elisa" Marie Fischer (11. august 1796 i Nørup, Odense Amt - 22. august 1870 i Vejle), datter af Jens Hendrich Fischer og Caroline Frideriche Wilhelmine født Gedde.

Kilder 
 Theodor Hauch-Fausbøll: Patriciske Slægter: Fjerde Samling, København: Dansk Genealogisk Instituts Forlag 1919, s. 64-65.

Eksterne henvisninger 
 

Krigskommissærer fra Danmark
Personer fra Lolland
Tønne Bloch
Danskere i 1800-tallet
Artilleriofficerer fra Danmark
Riddere af Dannebrog
Permelille

Permelille er en by på Samsø i Kattegat.

I 1400-tallet flyttede nogle bønder fra nabobyen Pillemark og grundlagde det oprindelige "Pellemarkælille". Landsbyen Permelille er den højest beliggende by på Samsø.

Byen er et populært turistmål for øens gæster. Fra hovedvejen ses tydeligt øens eneste vandtårn, Permelille Vandtårn, der er fra 1927. Ved Svanegården ligger den store mindesten, som er danefæ. Her boede gårdmand Jens Søren Jensen, som var en af foregangsmændene for Samsø Landboforening. Fra gammel tid er byen opdelt med de store gårde på den ene side af vejen og de mindre husmandssteder på den anden. I den sydlige ende af byen fines en restaureret bygning med navnet "Slottet". Den fungerede i de tidligere tider som fattighus for øens såkaldte fattiglemmer.

Byer på Samsø
Samsø Kommune
Båndpasfilter

Et båndpasfilter er et filter, der bruges til at dæmpe uønskede frekvensintervaller, og lade et ønsket frekvensinterval passere. Det er mest brugt i radiosendere og radiomodtagere.

Se også
 Krystalfilter

Elektroniske filtre
Fiat Panda (2012)

Fiat Panda er en bilmodel fra Fiat. Tredje generation (type 319) blev præsenteret på Frankfurt Motor Show 2011.

Selv om salget først startede officielt den 3. marts 2012, kom de første biler ud til forhandlerne allerede den 30. januar 2012.

Modellen findes i øjeblikket med fire forskellige motorer.

Karakteristik 
Selv om tredje generation af Fiat Panda ser fuldstændig ny ud i forhold til forgængeren, er den baseret på samme platform.

I tidens løb er denne platform blevet aktualiseret til brug for nye bilmodeller: I 2007 for Fiat 500/Ford Ka, og i 2011 for Lancia Ypsilon og den nye Fiat Uno på det brasilianske marked. Den nye Panda deler også visse æstetiske detaljer med disse bilmodeller. I modsætning til den i efteråret 2003 introducerede forgænger er bilen vokset nogle centimeter, og chassiets og kabinens passive sikkerhed er øget.

Koncept 
Den nye Fiat Pandas koncept afviger ikke ret meget fra forgængerens. Baseret på forgængerens succes, er bilens mission forblevet uforandret. Bilen er et rationelt produkt, frem for alt praktisk med fokus på komfort og rummelighed. Bilen er koncepteret som en blanding af begge forgængerne. Nogle markante elementer fra modellen fra 1980'erne er ført med over til tredje generation, selv om de af tekniske eller landespecifikke grunde gik tabt ved modelskiftet i 2003. En af disse løsninger er instrumentbrættet i den første models karakteristik med åbent handskerum, som i anden generation måtte vige pladsen for passagerairbagen. Ser man derimod på første generation udefra, ser tredje generations koncept helt nyt ud.

Produktion 
Produktionen finder sted i Pomigliano d’Arco, hvor der kan bygges op til 1.000 enheder i døgnet. Det var nødvendigt at flytte produktionen fra Tychy i Polen, da denne fabrik var fuldt belastet som følge af produktionen af Fiat 500. Flytningen til den nye fabrik er også en del af en nyt nationalt projekt, hvor Fiat vil fordoble sin personbilsproduktion i Italien. Til dette blev fabrikken i Pomigliano d’Arco, Italien (tidligere Alfa Romeo) ombygget.

Sikkerhed 
Modellen er i 2011 blevet kollsionstestet af Euro NCAP med et resultat på fire stjerner ud af fem mulige.

Motorer 

 Med aktiveret Eco-tast: 57 kW (78 hk), 100 Nm ved 2900 omdr./min.

Noter

Eksterne henvisninger 

 Officielt websted 

2012
Mikrobiler
Forhjulstrukne biler
Biler introduceret i 2012
Biler fra 2010'erne
Sorbo torminalis-Quercetum petraeae

Sorbo torminalis-Quercetum petraeae er et plantesamfund, som findes på voksesteder med varmt og tørt, kontinentalt klima og med en veldrænet jordbund, der er svagt sur. Blandt de fremtrædende arter er Aksel-Røn, Almindelig Avnbøg, Almindelig Liguster, Engriflet Hvidtjørn, Frynse-Eg (underdominant), Vinter-Eg (underdominant) og Tarmvrid-Røn. Samfundet findes især på Alpernes sydskråninger, men også længere oppe i Europa, hvor der er små, lune voksesteder.

Karakterplanter 
 Almindelig Gyldenris
 Almindelig Hundegræs
 Almindelig Svalerod
 Bakke-Star
 Bleg Frytle
 Kantet Konval
 Liljekonval
 Lund-rapgræs
 Nikkende Limurt
 Skov-Høgeurt
 Skov-Snerre
 Skærm-Okseøje
 Smalbladet Høgeurt
 Smalbladet Klokke
 Sort Fladbælg

Noter

Litteratur 
 Heinz Ellenberg og Christoph Leuschner: Vegetation Mitteleuropas mit den Alpen, 6. oplag, 2012

Eksternt link 
 Heinz Ellenberg og Christoph Leuschner: Zeigerwerte der Pflanzen Mitteleuropas  - -sproget tillægsmateriale til ovennævnte med indikatorværdier for arterne.

Plantesamfund
Paradise Hotel (Danmark, sæson 9)

Den niende sæson af realityprogrammet Paradise Hotel blev sendt på TV3 fra den 14. januar 2013 til den 16. maj 2013. Sæsonen havde i gennemsnit et seertal på 144.000 i de første tre uger, hvorefter seertallet steg til omkring 185.000 per afsnit, og ligeledes var sæsonen desuden den mest sete på TV3's gratis webtjeneste TV3 Play. 

Som noget delvist nyt havde den niende sæson også kendte personer med, blandt andet den amerikanske berømthed Paris Hilton, som fik 1,7 millioner kroner for at medvirke i det første afsnit. Den professionelle bokser Patrick Nielsen tjekkede også ind på hotellet og det samme gjorde stripperen Stine Kronborg.

Sæsonen blev også genstand for medieomtale, blandt andet fordi deltageren Anna Due havde modtaget dødstrusler på sin Facebook-profil, efter en episode på hotellet og fordi programmet for første gang havde en voldsdømt og tidligere hooligan med, Martin Hjort Kristensen.

Vinderen af sæson 9 blev den 26-årige Nicolas fra København, der til dagligt arbejder som skirejsebureaumedarbejder. Han vandt 300.000 kroner.

Sæson 9 
 Vært: Rikke Göransson
 Paradise After Dark vært: Jeppe Voldum
 Vinder: Nicolas (300.000 kr.) og Sandra (0 kr.)
 Finalister: Jack (0 kr.) og Daniela (0 kr.)
 Jury: Kasper, Beth, Martin, Kathrine, Malene, Nichlas, Stine Kronborg, Rasmus og Nathja
 Mr. Paradise: Kasper
 Miss Paradise: Malene
 Årets par: Nicolas og Sandra
 Hotellets bitch: Sandra
 Kendte gæster: Paris Hilton og Patrick Nielsen
 Titelmelodi: Malene Qvist - Dynamite
 Antal afsnit: 72
 Antal deltagere: 32

Deltagerne

Noter 

9
Fåresvingel

 
Fåresvingel (Festuca ovina), ofte skrevet fåre-svingel, er en græsart, som er meget almindelig i hele Danmark på tør og veldrænet jord. Den findes af samme grund især i heder samt på overdrev og klitter. Planten kan blive ukrudtsagtig i græsplæner på mager jord.

Kendetegn 
Fåresvingel er en flerårig, urteagtig plante (græsart) med en tueformet vækst. Bladene er grundstillede og sammenlagte, så de fremtræder trådformede og stive. De er ru på den yderste del, og da bladskederne tidligt gulner, ser planten ofte halvvissen ud. Stænglerne er længere end tuens blade, sådan at blomsterne hæves fri af dem. Blomstringen foregår i maj-juni, hvor man finder blomsterne samlet i endestillede, kun lidt forgrenede toppe. Blomsterne er 3-tallige og reducerede, som det er almindeligt for græsserne (se illustrationen under Græs-familien). Der er 3-9 blomster i hvert småaks, og dækbladene bærer en kort stak. Frugterne er nødder.

Rodsystemet er trævlet og når både vidt omkring og dybt ned.

Tuen når en højde på ca. 25 cm, og næsten det samme i bredden. De blomsterbærende stængler er 10-15 cm længere.

Udbredelse 

Fåresvingel har sin oprindelige udbredelse fra Makaronesien og Nordafrika over Lilleasien, Kaukasus, Centralasien og Sibirien til Russisk Fjernøsten, Korea, Japan og Kina. Den er desuden udbredt over hele Europa, og i Danmark er den meget almindelig på tør og sandet jord. arten er naturaliseret talrige andre steder med subtropisk eller tempereret klima. Den er knyttet til lysåbne voksesteder med en jordbund, der er tør og veldrænet, næringsfattig og sur.

På de sandede overdrev i Rødme Svinehaver i Egebjerg Bakker nordvest for Svendborg findes arten sammen med bl.a. alm. gyldenris, alm. kongepen, femhannet hønsetarm, håret høgeurt, katteskæg, liden klokke, lyngsnerre, lægeærenpris, pillestar, rødknæ, tandbælg, tidlig dværgbunke, tormentil og vellugtende gulaks

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Svingel
Tørketålende planter
Thomas Lawrence

Thomas Lawrence (født 4. maj 1769 i Bristol, død 7. januar 1830 i London) var en engelsk maler.

Efter nogen kunstudøvelse, dels under den gammel akademiker William Hoare i Bristol, dels på egen hånd, kom han 19 år gammel på Londons Akademi. Samme år, 1788, udstillede han bl.a. fire kvindeportrætter, fandt hermed sit egentlig felt og gjorde sin lykke. Han havde her allerede så småt givet prøver på sin sjældne evne til at skildre elegante, fornemme kvinder i rige, "forførende" toiletter og med øjnenes glans, den let åbnede munds dulgte smil og lødens blånende rosa som forskønnelsesmidler, højt værdsatte af de portrætterede selv; til hans smukkeste kvindeportrætter hører mrs. Siddons, den lille grevinde af Shaftesbury og Lady Dover med sit barn. Han blev snart kongens og den fine verdens fejrede maler og strakte også sin domæne hen over udlandet; 1798 malede han hertugen af York, 1790 dronningen og prinsesse Amelie, i Montague-House, 1801 prinsessen af Wales, Karoline af Braunschweig, i hvilken anledning han inddroges i skandalerne om denne prinsesse og var nær ved at komme til at figurere i den berømte skilsmisseproces mod denne, 1818 malede han efter prinsregentens bestilling kongresmedlemmerne i Aachen, derefter fyrster og kronede hoveder i Wien og i Italien, et godt portræt af Pave Pius 7., 1825 Karl 10. af Frankrig og Dauphinen; han malede også gentagne gange Georg 4. af Storbritannien; særlig National Portrait Gallery London og National Gallery sammesteds er rige på Lawrences portrætter. Et af hans populæreste arbejder er det ret sødladne billede af den unge herre Lambton, Master Lambton, en fløjlsklædt dreng, The red boy, et slags sidestykke til Thomas Gainsboroughs langt betydeligere Blå Dreng. Hans ydre, samfundsmæssige karriere var lige så glimrende: 1792 hofmaler, 1794 medlem af akademiet, 1815 ridder, 1820 akademipræsident. Skønt Lawrence selv satte stor pris på sine historiemalerier: Satan, Coriolan, Rolla og skal have sat Satan og billedet Hamlet over hele sin øvrige produktion, går nutiden ligegyldig hen over denne side af hans virksomhed. Som portrætmaler var Lawrence modemaleren, en elegancens maler, evnerig og virtuosmæssig, men uden dybde i karakteristikken og med en sødladenhed, der blev typisk for datidens smag. På den engelske udstilling i København 1908 sås portræt af Viscount Castlereagh og det ypperlige miss Farren.

Galleri

Litteratur 

 D.E. Williams, Life and correspondance of Sir Thomas Lawrence, London, 1831
 Ronald Gower, Romney and Lawrence, 1892
 Samuel Levy Bensusan, Lawrence, 1910
 Ronald Gower, Life and works of Sir Thomas Lawrence, London, 1908 
 Sir Thomas Lawrence’s Letter-Bag, London, 1906

Kilde 
 

Malere fra England
Medlemmer af Royal Society
Portrætmalere
Briter i 1700-tallet
Briter i 1800-tallet
Romantikkens malere
Hofmalere fra England og Storbritannien (Principal Painters in Ordinary)
Personer fra Bristol
Medlemmer af Royal Academy of Arts
Vibeke Agnete Henning

Vibeke Agnete Henning (født 28. november 1943 i Hjørring, død 17. december 2021) var en dansk læge med speciale i øjenkirurgi.

Henning blev i 1972 cand.med. fra Københavns Universitet og blev 10 år senere speciallæge i øjensygdomme. Fem år senere i 1987 blev hun leder af den nyoprettede øjenafdeling på Centralsygehuset i Holbæk. Her arbejdede hun med at introducere en ny behandlingsformen phacoemulsification for grå stær i Danmark. Metoden var udviklet i amerikansk, men var fortsat usikker, så hun fik ledelsens tilladelse til at indkøbe en maskine til 500.000 DKK (ca. 900.000 i 2012-kroner), som blev anvendt til at træne operationen på griseøjne.

I efteråret 1987 gennemførte hun den første vellykkede operation på en menneskepatient. Teknikken er siden blevet standarden for grå stær-operationer. Efter gennembruddet afholdt hun kurser i perioden fra 1990 til 1998, og skabte hermed udbredelsen af specialet i Danmark.

Da hun i 1991 fik ansættelse på Gentofte Hospital som overlæge her, fik hun også lov til at indkøbe den særlige maskine, der var nødvendig for at denne særlige operation kunne udføres. Hun fulgte ligeledes med, da øjenafdelingen i 1995 blev flyttet til Herlev Hospital og i 2008 til Glostrup Hospital, som fortsat huser øjenafdelingen.

Vibeke Henning var fra 1996 aktiv øjenlæge på Øjenhospitalet Danmark, og fra 2011 tilknyttet Glostrup Hospital som specialkonsulent på især specielle tilfælde af grå stær kaldet oliekatarakter, som er den mest komplicerede type.

Kilde

Referencer 

Kirurger fra Danmark
Oftalmologer fra Danmark
Personer fra Hjørring
Fiat Industrial

Fiat Industrial S.p.A. () var fra januar 2011 - september 2013 en italiensk industrikoncern. Fiat Industrial blev fraspaltet Fiat-koncernen ved begyndelsen af 2011, men i 2013 blev aktiviteterne overført til et nyt selskab kaldet CNH Industrial. Fiat Industrial fungerede som holdingselskab for lastbilproducenten Iveco, jordbrugs- og entreprenørmaskineproducenten CNH Global (89,3 %) og FPT Industrial som bestod af industri- og marineaktiviteterne fra Fiat Powertrain Technologies. Virksomheden blev ledet af Sergio Marchionne som bestyrelsesformand, som også er administrerende direktør for Fiat S.p.A.
I 2010 havde Fiat Industrial en omsætning på 21,34 mia. Euro og i alt 62.120 medarbejdere.

Ved fraspaltningen 1 januar 2011, blev hver aktie i Fiat-koncernen delt i en Fiat S.p.A. aktie og en Fiat Industrial aktie.

Kilder

Eksterne henvisninger 
Officielle webside

CNH Industrial
Etableret i 2011
Torino
Ophørt i 2013
Petter Fauchald

Petter Fauchald (30. marts 1930, i Østre Toten - 4. januar 2013 smst) var en norsk fodboldspiller. Han spillede to landskampe for , hvoraf den ene var mod  d. 31. oktober 1954 i Idrætsparken. Fauchald spillede for Kapp IF i Hovedserien (1958/59).

Litteratur 
 Hemstad, Sigbjørn: Smil, sport og rock. Store hendelser på Gjøvik og Toten på 50- og 60-tallet, Gjøvik 2007.

Kilder 
 Artikel om Petter Fauchald på lokalhistoriewiki.no 

Fodboldspillere fra Norge
Personer fra Østre Toten
DEAP-film

DEAP-film (Silikonemuskel) er en ca. 0,06 millimeter tynd gummifilm, som er belagt med metal på begge sider, således produktet er i stand til at lede elektricitet.

Produktet er udviklet af Danfoss Poly Power A/S   .

Danfoss Poly Power A/S   er oprettet i 2008.

Egenskaber
Produktet er blødt of eftergivende – det kan strækkes og forlænges uden at man ødelægger det.

Man kan tilsætte spænding til produktet og omsætte den elektriske energi til kræfter og bevægelser eller omvendt skabe elektrisk energi ved bevægelse af materialet.

Basisfunktioner
Aktuator – påtrykt elektrisk spænding kan få produktet til at forlænge sig og kan derfor anvendes som motor i forskellige apparater.
Sensor – ved strækning af produktet ændres de elektriske egenskaber hvilket gør at materialet virker som en blød elastisk sensor.
Generator – hvis produktet i spændt tilstand og derefter afslappet, vil spændingen øges betydeligt og derved konvertere mekanisk energi til elektrisk energi. Som generator gentages denne cyklus uendeligt.

Anvendelse
Danfoss Poly Power A/S har, anno 2013, i samarbejde med seks virksomheder og tre universiter valgt at fokusere blandt andet på følgende:
Udvinding af bølgeenergi
Energibesparende termostater
Bedre højtalere

Samarbejsdpartnere - 2013

Virksomheder
Danfoss Poly Power A/S
ESS Teknologi A/S
Wawe Star A/S
Poly Teknik A/S
Bang & Olufsen A/S
Danfoss A/S
Noliac

Universiteter
Danmarks Tekniske Universitet  –   Kemiteknik
Danmarks Tekniske Universitet  –   Management
Danmarks Tekniske Universitet  –    Elektro
Aalborg Universitet  – Institut for Energiteknik
Syddansk Universitet  – Mads Clausen Instituttet

Noter/ kilder/ henvisninger

Noter

Kilder og henvisninger
 Danfoss Poly Power A/S:  PolyPower DEAP material – a technology for the industry. 
Jyllands-Posten den 27. januar 2013 – Siliconemuskel sparer på energien.
Elektrisk energi
Kemiske egenskaber
Danfoss
nl:Smart material
Gert Grevenkop-Castenskiold

Gert Lorentz Ingvard Erikssøn Grevenkop-Castenskiold (født 19. september 1957 i København) er en dansk civiløkonom og tidligere administrerende direktør.

Han er søn af godsejer Erik Wilhelm Grevenkop-Castenskiold og hustru Olga født Fjeldsted-Holm, blev student fra Sorø Akademi 1976, tog en HA fra Handelshøjskolen i København 1982, var revisorassistent, Christiansen & Engelbrechtsen 1979-80 og regnskabsassistent på familiegodset Grevenkop 1982-83 og var direktionssekretær i familiefirmaet Vølund A/S 1983-85. Han var dernæst direktør i Krøll Giant Cranes 1985-88, administrerende direktør for Aurum Holding ApS fra 1987, for Vølund A/S 1988-90, for Grecadan 1988-93 og direktør for Grevenkop Gods 1990-94. 2001-02 var han administrativ leder for Danish Demining Group og har siden 2002 været administrationschef ved Sorø Akademi.

Han blev gift 28. april 1988 med lingvanom Susanne Andersen (født 8. oktober 1957 i København), datter af Harald Andersen og hustru Ebba f. Jensen.

Kilder 
Kraks Blå Bog 2004.

 
Gert
Økonomer fra Danmark
Erhvervsfolk fra Danmark
Personer i Kraks Blå Bog
Personer fra København
Danskere i 1900-tallet
Danskere i 2000-tallet
Landmænd fra Danmark
Studenter fra Sorø Akademi
René Higuita

José René Higuita Zapata (født 27. august 1966 i Medellín, Colombia) er en tidligere colombiansk fodboldspiller (målmand).

Higuita spillede det meste af sin karriere i hjemlandet, hvor han blandt andet var tilknyttet Atlético Nacional, Atlético Junior og Independiente Medellin. Med Atlético Nacional var han med til at vinde det colombianske mesterskab i både 1991 og 1994.

Higuita var kendt for en meget uortodoks spillestil som målmand, hvor han blandt andet ofte gik op midt på banen og agerede markspiller, og desuden lavede unødvendigt risikofyldte redninger i målet, heriblandt skorpionsparket.

Higuita spillede desuden 68 kampe og scorede tre mål for det colombianske landshold. Hans debutkamp var en venskabskamp på hjemmebane mod Ecuador den 11. juni 1987, mens hans sidste optræden i landsholdstrøjen var et Copa América-opgør 7. juli 1999, også mod Ecuador.

Higuita repræsenterede Colombia ved flere store turneringer, og var blandt andet med ved VM i 1990 i Italien. Han var også med til at vinde bronze ved Copa América i både 1987 og 1995.

Referencer 

Fodboldspillere fra Colombia
Fodboldspillere fra Atlético Nacional
Fodboldspillere fra Atlético Junior
Fodboldspillere fra Independiente Medellín
Fodboldspillere fra Millonarios
Fodboldspillere fra Real Valladolid
Personer fra Medellín
Seejou King

Seejou King (født 14. april 1992) er en dansk fodboldspiller af gambiansk afstamning, der spiller i Akademisk Boldklub Gladsaxe

Karriere

FC Nordsjælland 
Seejou King startede sin professionelle karreire i FC Nordsjælland, hvor han også havde spillet som ungdomspiller. Han debuterede for klubben i Superligaen den 16. juli 2011 mod OB hvor kampen endte 2-0 til OB.

Sporting CP 
Da der ikke var udsigt til meget spilletid på FC Nordsjællands førstehold blev King i januar 2013 udlejet til den portugisiske klub Sporting Lissabons B-hold indtil sommeren 2013. I lejeaftalen med den portugisiske klub var indarbejdet muligheden for at King senere kunne skifte permanent, hvis man gjorde det tilstrækkeligt godt på holdet. Denne option blev i sommeren 2013 udnyttet, og King skiftede derfor på en permanent aftale til den portugisiske klub, hvor han samtidigt avancerede til klubbens A-hold.

Eksterne henvisninger 
 Superligastatistik på danskfodbold.com

Referencer 

Fodboldspillere fra Danmark
Fodboldspillere fra FC Nordsjælland
Fodboldspillere fra Sporting Clube de Portugal
Joe Sise

Joe Sise (født 12. december 1989) er en svensk fodboldspiller af gambiansk afstamning, der spiller for IS Halmia.

Karriere

FC Nordsjælland 
I januar 2012 skrev FC Nordsjælland en tre-årig aftale med Sise, der kom til klubben fra svenske Halmstad. Inden kontrakten blev indgået havde den nordsjællandske klub fulgt Sise i over halvandet år.
Det første år i FC Nordsjælland var præget af mange skader og Sise fik således ikke debut for klubben i sit første år i klubben.

Eksterne henvisninger 
 Superligastatistik på danskfodbold.com
 Joe Sise  på FC Nordsjællands hjemmeside

Referencer 

Fodboldspillere fra Sverige
Fodboldspillere fra FC Nordsjælland
Fodboldspillere fra Halmstads BK
Fodboldspillere fra IS Halmia